Борис Младенов-Young
Две стари баби в болничната стая…

chitanka.info

Истински случай

Две стари баби в болничната стая

си бъбрели за здравните проблеми

и както се оплаквали, накрая

преминали на по-пикантни теми.

„Бях палава — подметнала едната,

походих си на младите години,

какви ли не съм сваляла в кревата,

три брака имах и мъже с дузини.“

„А аз — смутено другата й рекла —

на целомъдрие се бях обрекла…

Мома съм от главата до петите!“

„Ти луда ли си?! Где ти е акъла?

Такива като теб са за пъкъла —

без мъж да си прахосаш младините!!!“

Сидни, Австралия — 2008 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.